વર્ષ ૨૦૧૭-૧૮ ની સામે વર્ષ ૨૦૧૮-૧૯માં, કુલ ટેક્સ મહેસુલ ૧૬.૭% વધવાનું આશાવાદી આંકલન કરવામાં આવ્યું છે. વર્ષ ૨૦૧૭-૧૮ માટે ખર્ચનો સુધારાયેલ અંદાજ બજેટના અંદાજ કરતા ઉંચો છે જ્યારે મૂડી ખર્ચનો સુધારાયેલ અંદાજ રૂ.૩૬,૩૫૭ કરોડ જેટલો નીચો છે. આમ ૨૦૧૭-૧૮માં મૂડી ખર્ચ ૨૦૧૬-૧૭ની સરખામણીએ નીચો છે. આ પ્રકારનો ખર્ચ મોટેભાગે, સ્થાવર મિલકતો ઉભી કરવામાં જતો હોય છે અને જાહેર રોકાણ માટેનો મહત્વનો ભાગ છે. વર્ષ ૨૦૧૭-૧૮માં સુધારાયેલ અંદાજમાં ઘટાડો આવવાનું કારણ “મોટા અને મધ્ય કક્ષાના સિંચાઈ અને પાવર પ્રોજેક્ટો”માં મુકવામાં આવેલ કાપ ને કારણે હોવાનું જણાય છે. વર્ષ ૨૦૧૪-૧૫ અને ૨૦૧૮-૧૯ દરમ્યાન મૂડી ખર્ચ વર્ષ દર વર્ષ સરેરાશ ૧૦.૪%ના દરે વધ્યો છે જે વર્ષ ૨૦૦૯-૧૦ અને ૨૦૧૩-૧૪ દરમ્યાન નોંધાયેલ વર્ષ દર વર્ષ,૧૬.૪%ના સરેરાશ મૂડી ખર્ચ કરતા નીચો છે. આ ટ્રેન્ડ ચિંતાજનક છે કેમકે જાહેર રોકાણમાં ખાનગી કોર્પોરેટ રોકાણો સામેલ છે જે આશા કરતા નીચા નફાના દર અને “બેવડા સરવૈયા”ની સમસ્યાને કારણે ઉભા થયેલ નાણાકીય દબાવને કારણે નબળા પડી રહ્યા છે.